
ประธานสภาฯ
เมื่อสมาชิกสภาองค์การบริหารส่วนตำบลห้วยนางมาครบองค์ประชุมแล้ว  
ผมขอเปิดการประชุมสภาองค์การบริหารส่วนตำบลห้วยนาง 
สมัยสามัญ สมัยที่ 1 ครั้งที่ 1/2556  ครับ
ระเบียบวาระที่ 1

เรื่องประธานแจ้งที่ประชุมทราบ
ประธานสภาฯ

1.1 ขอแสดงความยินดีกับนางจริยา  แย้มมะลิ ที่ได้รับการเลือกตั้งเป็นสมาชิกสภาองค์การบริหารส่วนตำบลห้วยนาง หมู่ที่ 2 ซึ่งคณะกรรมการการเลือกตั้งได้ประกาศผลการเลือกตั้งแล้ว เมื่อวันที่ ๕  กุมภาพันธ์  ๒๕๕๖


1.2 เรื่องการประชุมการจัดทำแผนพัฒนาสามปี (2557 – 2559) ไม่ทราบว่าทุกหมู่บ้านได้ประชุมชาวบ้านแล้วหรือยัง และขอให้เร่งส่งโครงการให้กับทางองค์การบริหารส่วนตำบลห้วยนางด้วย

ที่ประชุม

รับทราบ
ระเบียบวาระที่ 2

เรื่องรับรองรายงานการประชุมครั้งที่แล้ว
ประธานสภาฯ

สมาชิกท่านใดเห็นว่ารายงานการประชุมสภาฯ สมัยสามัญ สมัยที่ 4 


ครั้งที่ 1/2555  ถูกต้องเห็นควรรับรอง โปรดยกมือครับ
มติที่ประชุม

มีมติรับรองด้วยเสียงเป็นเอกฉันท์
ระเบียบวาระที่ 3

ญัตติเรื่องเพื่อพิจารณา


3.1 ญัตติเรื่อง การกำหนดสมัยประชุม สมัยสามัญ ประจำปี พ.ศ. 2556
ประธานสภาฯ

เชิญ สมาชิกสภาองค์การบริหารส่วนตำบลห้วยนาง เสนอครับ
ประธานสภาฯ 

เชิญ ส.อบต. อรุณ  ธรรมเมธากุล
นายอรุณ  ธรรมเมธากุล

ผมขอเสนอ เรื่องกำหนดสมัยประชุมสภาฯ สมัยสามัญ ประจำปี พ.ศ. 2556 


ดังนี้ 
1. สมัยสามัญ สมัยที่ 2/2556  ระหว่างวันที่ 10 – 24 มิถุนายน 2556
2. สมัยสามัญ สมัยที่ 3/2556  ระหว่างวันที่ 1 - 15 สิงหาคม 2556
3. สมัยสามัญ สมัยที่ 4/2556  ระหว่างวันที่ 15 - 30 ธันวาคม 2556
ประธานสภาฯ

ขอผู้รับรองสองท่าน


ผู้รับรอง

1. นายสุนทร  แก้วทอง

ส.อบต. หมู่ที่ 3




2. นายสาคร  เครือเอียด

ส.อบต. หมู่ที่ 8
ประธานสภาฯ


มีสมาชิกสภา ฯ ท่านใด จะเสนอสมัยประชุมสมัยสามัญ ประจำปี พ.ศ. 



2556 อีกหรือไม่
ที่ประชุม

ไม่มี
ประธานสภาฯ

สมาชิกสภา ฯ ท่านใดเห็นควรกำหนดสมัยประชุมสภา ฯ สมัยสามัญ ประจำปี พ.ศ. 2556 ตามที่ ส.อบต. อรุณ  ธรรมเมธากุล เสนอโปรดยกมือ
มติที่ประชุม

มีมติเห็นชอบด้วยเสียงเป็นเอกฉันท์

3.2 ญัตติเรื่อง การกำหนดสมัยประชุม สมัยสามัญ สมัยที่ 1 ประจำปี พ.ศ. 2557
ประธานสภาฯ

เชิญ สมาชิกสภาองค์การบริหารส่วนตำบลห้วยนาง เสนอครับ
ประธานสภาฯ 

เชิญ ส.อบต. อรุณ  ธรรมเมธากุล
นายอรุณ  ธรรมเมธากุล

ผมขอเสนอ เรื่องกำหนดสมัยประชุมสภาฯ สมัยสามัญ สมัยที่ 1 ประจำปี 
                                               พ.ศ. 2557 ดังนี้ 
สมัยสามัญ สมัยที่ 1 ประจำปี พ.ศ. 2557  ระหว่างวันที่ 1-15 กุมภาพันธ์ 2557
ประธานสภาฯ

ขอผู้รับรองสองท่าน


ผู้รับรอง

1. นายสุนทร  แก้วทอง

ส.อบต. หมู่ที่ 3




2. นายสุพิศ  แก้วเกื้อ

ส.อบต. หมู่ที่ 4
ประธานสภาฯ

มีสมาชิกสภา ฯ ท่านใด จะเสนอสมัยประชุมสมัยสามัญ สมัยที่ 1 ประจำปี พ.ศ. 2557 เป็นอย่างอื่นอีกหรือไม่
ที่ประชุม

ไม่มี
ประธานสภาฯ

สมาชิกสภา ฯ ท่านใดเห็นควรกำหนดสมัยประชุมสภา ฯ สมัยสามัญ สมัยที่ 1ประจำปี พ.ศ. 2557 ตามที่ ส.อบต. อรุณ  ธรรมเมธากุล เสนอโปรดยกมือ
มติที่ประชุม

มีมติเห็นชอบด้วยเสียงเป็นเอกฉันท์
3.3  ญัตติเรื่อง ขอความเห็นชอบในการจัดตั้งและเปลี่ยนแปลงฐานะองค์การบริหารส่วนตำบลห้วยนางเป็นเทศบาลตำบลห้วยนาง
ประธานสภาฯ

เชิญ นายก อบต.
นายมานิตย์  ศรีเทพ

โดยที่ปัจจุบันการปกครองท้องถิ่นรูปแบบองค์การบริหารส่วนตำบลไม่เหมาะสมที่จะรองรับการกระจายอำนาจที่เพิ่มขึ้นได้อย่างมีประสิทธิภาพ และเพื่อลดภาระกระจุกของเมือง กระจายความเจริญ สร้างความเท่าเทียมให้กับพื้นที่ชนบทได้รับโอกาสในการพัฒนามากยิ่งขึ้น โดยเฉพาะอย่างยิ่งโครงสร้างพื้นฐานที่จำเป็น ประกอบกับการปกครองส่วนท้องถิ่นรูปแบบเทศบาล มีศักยภาพในการให้บริการสาธารณะได้ครอบคลุมมากกว่า สมควรจัดตั้งองค์การบริหารส่วนตำบลที่มีอยู่เดิมทั้งหมดขึ้นเป็นเทศบาลตำบล


ผมขอชี้แจง พระราชบัญญัติเทศบาล พ.ศ. ๒๔๙๖ แก้ไขเพิ่มเติม (ฉบับที่ ๑๓) พ.ศ. ๒๕๕๒ มาตรา 7 เมื่อท้องถิ่นใดมีสภาพอันสมควรยกฐานะเป็นเทศบาล ให้จัดตั้งท้องถิ่นนั้น ๆ เป็นเทศบาลตำบล เทศบาลเมือง หรือเทศบาลนคร ตามพระราชบัญญัตินี้ 


มาตรา 8 เมื่อมีการจัดตั้งเทศบาลตามพระราชบัญญัตินี้หรือกฎหมายว่าด้วยสภาตำบลและองค์การบริหารส่วนตำบล ให้เลือกตั้งสมาชิกสภาเทศบาลและนายกเทศมนตรีตามกฎหมายว่าด้วยการเลือกตั้งสมาชิกสภาท้องถิ่นหรือผู้บริหารท้องถิ่นภายในสี่สิบห้าวันนับแต่วันที่ได้จัดตั้งเป็นเทศบาล

ในระหว่างที่ไม่มีนายกเทศมนตรี ให้ปลัดองค์การบริหารส่วนตำบลซึ่งดำรงตำแหน่งอยู่ก่อนวันที่จัดตั้งเทศบาลปฏิบัติหน้าที่ปลัดเทศบาล และให้ปฏิบัติหน้าที่นายกเทศมนตรีเท่าที่จำเป็นได้เป็นการชั่วคราว จนถึงวันประกาศผลการเลือกตั้งนายกเทศมนตรี


และมาตรา 9 เทศบาลตำบล ได้แก่ ท้องถิ่นซึ่งมีประกาศกระทรวงมหาดไทยยกฐานะขึ้นเป็นเทศบาลตำบล ประกาศกระทรวงมหาดไทยนั้นให้ระบุชื่อและเขตเทศบาลไว้ด้วย ซึ่งทางผู้บริหารฯ ได้เสนอขอความเห็นชอบต่อสภาฯ ในการจัดตั้ง/เปลี่ยนแปลงฐานะ โดยเห็นว่า องค์การบริหารส่วนตำบลห้วยนาง มีความพร้อมและถึงเวลาที่จะยกฐานะเป็นเทศบาลตำบลห้วยนาง ทั้งนี้ ผู้บริหาร และสมาชิกสภาองค์การบริหารส่วนตำบลห้วยนาง ครบวาระการดำรงตำแหน่ง 4 ปี ในวันที่ 5 กันยายน 2556 จึงขอเสนอกำหนดให้มีการจัดตั้งเป็นเทศบาลตำบลห้วยนาง ตั้งแต่วันที่ 6 กันยายน 2556 เป็นต้นไป


เมื่อยกฐานะเป็นเทศบาลตำบล ประชาชนได้รับประโยชน์ ดังนี้


1. ภารกิจและอำนาจหน้าที่เพิ่มมากขึ้น ทำให้สามารถบริการประชาชนได้มากขึ้น


2. ภารกิจและหน้าที่บางอย่างที่องค์การบริหารส่วนตำบลไม่อาจทำได้เมื่อเป็นเทศบาลก็มีหน้าที่ต้องทำ เช่น งานรักษาความสงบเรียบร้อย งานทะเบียนราษฎร์ ฯลฯ


3. คาดว่าจะได้รับการจัดสรรงบประมาณเพิ่มมากขึ้น ทำให้มีงบประมาณในการพัฒนาด้านต่าง ๆ ได้อย่างทั่วถึง เช่น ด้านโครงสร้างพื้นฐาน ด้านสาธารณูปโภค ด้านคุณภาพชีวิต ด้านการศึกษา ฯลฯ


4. ประชาชนในเขตเทศบาลตำบล ได้รับการดูแลในด้านความปลอดภัยในชีวิตและทรัพย์สินเพิ่มมากขึ้น ได้รับสวัสดิการและช่วยเหลือด้านสังคมสงเคราะห์มากขึ้น มีความเข้มแข็งจากการพัฒนาและส่งเสริมกระบวนการเรียนรู้และการมีส่วนร่วม มีชุมชนเข้มแข็ง เศรษฐกิจชุมชนดี
ประธานสภาฯ

เชิญ ส.อบต. สมศักดิ์  บัวเพชร
นายสมศักดิ์  บัวเพชร

ผมเห็นด้วยกับการจะยกฐานะเป็นเทศบาลตำบล คิดว่าประชาชนน่าจะได้รับประโยชน์มากขึ้น
ประธานสภาฯ

เชิญ ส.อบต. สิน  อาสนะ
นายสิน  อาสนะ

ผมเห็นว่าเป็นเรื่องที่ดี ที่จะยกฐานะเป็นเทศบาลตำบลห้วยนาง เพราะทราบมาว่าเทศบาลมีอำนาจหน้าที่มากกว่าองค์การบริหารส่วนตำบล พูดง่าย ๆ คือ มีภารกิจที่เพิ่มมากขึ้น และที่สำคัญมีค่ารายหัวประชากรเพิ่มขึ้นเท่าตัว มีรายได้เพิ่มสามารถนำมาพัฒนาชุมชนได้ ซึ่งในระยะเริ่มต้นภาระค่าใช้จ่ายน่าจะต้องพิจารณาปรับเกลี่ยกำลังคน ในการรับผิดชอบงานตามโครงสร้างส่วนราชการและกองต่าง ๆ ที่เพิ่มขึ้น

ประธานสภาฯ

เชิญ ส.อบต.อรุณ  ธรรมเมธากุล
นายอรุณ  ธรรมเมธากุล

อยากทราบเรื่องการแบ่งเขตเลือกตั้ง
ประธานสภาฯ

เชิญ นายก อบต. ได้ชี้แจงรายละเอียด
นายมานิตย์  ศรีเทพ

ในการแบ่งเขตเลือกตั้ง แบ่งออกเป็น 2 เขต ตามความเหมาะสมของพื้นที่และจำนวนผู้มีสิทธิเลือกตั้งในสัดส่วนเท่า ๆ กัน เขตละ 6 คน (รวม 12 คน) ซึ่งการแบ่งเขตเลือกตั้งนั้น จะได้นำปรึกษาหารือร่วมกันกับฝ่ายต่าง ๆ ที่เกี่ยวข้อง ไม่ว่าจะเป็นทางผู้นำท้องถิ่น ทางประชาคมหมู่บ้าน และทาง กกต. จังหวัดตรัง ในโอกาสต่อไป หลังจากมีประกาศกระทรวงมหาดไทย เรื่องการยกฐานะองค์การบริหารส่วนตำบล เป็นเทศบาลตำบลแล้ว


ประธานสภาฯ

มีสมาชิกสภาฯท่านใดจะอภิปรายอีกหรือไม่ หากไม่มีจะขอมติที่ประชุมว่าท่านเห็นชอบให้จัดตั้งและเปลี่ยนแปลงฐานะองค์การบริหารส่วนตำบลห้วยนาง เป็นเทศบาลตำบลห้วยนาง ทั้งนี้ ตั้งแต่วันที่ 6 กันยายน 2556 เป็นต้นไปหรือไม่ หากเห็นชอบโปรดยกมือ
มติที่ประชุม

ลงมติเห็นชอบให้จัดตั้งและเปลี่ยนแปลงฐานะองค์การบริหารส่วนตำบลห้วยนาง เป็น เทศบาลตำบลห้วยนาง ทั้งนี้ ตั้งแต่วันที่ 6 กันยายน 2556 เป็นต้นไป ด้วยเสียงเป็นเอกฉันท์ ยกมือเห็นชอบ 15 เสียง (สมาชิกสภาฯ ในที่ประชุม 16 ท่าน)
ระเบียบวาระที่ 4

ญัตติอื่น ๆ
ประธานสภาฯ


เชิญ นายก อบต. 
นายมานิตย์  ศรีเทพ
4.1 ต้องขอขอบคุณสมาชิกสภาองค์การบริหารส่วนตำบลห้วยนางทุกท่าน ที่ได้ให้ความเห็นชอบจัดตั้งเป็นเทศบาลตำบล และต้องขอขอบคุณทุกหมู่บ้านที่ได้ให้ความร่วมมือในการจัดประชุมหมู่บ้านในการจัดทำแผนพัฒนาสามปี (พ.ศ. 2557 – 2559)
ประธานสภาฯ


ส.อบต. อรุณ  ธรรมเมธากุล
นายอรุณ  ธรรมเมธากุล
- เรื่องคณะกรรมการศูนย์กีฬาตำบลห้วยนาง ซึ่งหมดวาระแล้ว ไม่ทราบว่า ทาง นายก อบต. จะมีการเรียกประชุม และคัดเลือกคณะกรรมการชุดใหม่ เมื่อใด

- เรื่องอุปกรณ์กีฬาที่จะแจกจ่ายให้กับหมู่บ้าน เพื่อนำไปใช้ในการฝึกซ้อม สำหรับการแข่งขันกีฬาห้วยนางเกมส์ ครั้งที่ 15 ไม่ทราบว่าทาง อบต. ได้มีการจัดซื้ออุปกรณ์กีฬาแล้วหรือยัง

- เรื่องปัญหาน้ำประปาของหมู่ที่ 6 เชื่อมกับ หมู่ที่ 4 ตอนนี้ชาวบ้านไม่มีน้ำใช้

ประธานสภาฯ
เชิญ ส.อบต. ยศพิสิทธิ์  สีสลับ
นายยศพิสิทธิ์  สีสลับ
- เรื่องการจัดเก็บค่าขยะ โดยจัดเก็บ 3 เดือนต่อครั้ง ตอนนี้ได้ดำเนินการไปแล้วหรือยัง

- เรื่องถังขยะที่มีไม่เพียงพอกับความต้องการของชาวบ้านในตำบลห้วยนาง ตอนนี้ ไม่ทราบว่า ทางนายก อบต. ได้ดำเนินการแก้ปัญหาในเรื่องนี้แล้วหรือยัง
-5-


- เรื่องปัญหาน้ำประปา เรื่องไฟฟ้าตกค้าง และเรื่องไฟฟ้าริมทางชำรุด 
ไม่ทราบว่า ทางนายก อบต. ได้ดำเนินการแก้ปัญหาในเรื่องนี้แล้วหรือยัง

- เรื่องของมอเตอร์สูบน้ำที่ประปา หมู่ที่ 1 ไม่ทราบว่าสามารถใช้งานได้อีกหรือไม่ และตอนนี้เริ่มเข้าฤดูแล้งแล้ว ถ้าหากมอเตอร์สูบน้ำชำรุดบ่อย ทำให้ชาวบ้านประสบปัญหาเรื่องน้ำใช้ น่าจะมีเครื่องสำรองไว้เมื่อเกิดกรณีมอเตอร์ชำรุด และไม่ทราบว่า ท่านนายก อบต. จะมีวิธีแก้ปัญหาแล้วหรือยัง

ประธานสภาฯ
เชิญ ส.อบต.อรุณ  ธรรมเมธากุล
นายอรุณ  ธรรมเมธากุล

เรื่องโครงการอบรมเพิ่มศักยภาพในการให้บริการสาธารณะตามอำนาจหน้าที่ 
ของ อบต. ของคณะผู้บริหาร สมาชิกสภาอง์การบริหารส่วนตำบล พนักงานส่วนตำบล ลูกจ้างประจำ และพนักงานจ้าง ขององค์การบริหารส่วนตำบลห้วยนางและผู้นำชุมชน ซึ่งทาง อบต. ได้ตั้งงบประมาณไว้ ไม่ทราบว่าจะดำเนินการในช่วงไหน
ประธานสภาฯ


เชิญ นายก อบต.
นายมานิตย์  ศรีเทพ
- เรื่องการแข่งขันกีฬาห้วยนางเกมส์ ครั้งที่ 15 ที่จะถึงนี้ จะมีการประชุมคณะกรรมการศูนย์กีฬา ในวันที่ 15 กุมภาพันธ์ 2556

- เรื่องอุปกรณ์กีฬาที่จะแจกจ่ายให้กับหมู่บ้าน เพื่อใช้ในการฝึกซ้อมนั้น ตอนนี้ทางองค์การบริหารส่วนตำบลห้วยนาง ได้ดำเนินการจัดซื้อเรียบร้อยแล้ว คาดว่าจะแจกจ่ายในวันประชุมคณะกรรมการศูนย์กีฬา ในวันที่ 15 กุมภาพันธ์ 2556 นี้

- เรื่องโครงการอบรมเพิ่มศักยภาพในการให้บริการสาธารณะฯ ซึ่งในแผนการดำเนินงาน อยู่ในช่วงเดือนมีนาคม – เมษายน 2556 และให้เจ้าหน้าที่ศึกษาข้อมูลอยู่ว่าจะไปที่ไหน

- เรื่องของน้ำประปา หมู่ที่ 4 และหมู่ที่ 6 ที่ไม่ค่อยไหล ในช่วงนี้เกิดจากฝนแล้งติดต่อกันหลายวัน จึงทำให้มีการใช้น้ำประปาเพิ่มมากขึ้น และในช่วงนี้เกิดไฟฟ้าขัดข้องบ่อย ทำให้มีปัญหาในเรื่องของการปล่อยน้ำใช้ และบางครั้งมอเตอร์สูบน้ำชำรุด ต้องใช้เวลาในการซ่อมแซม  และที่ผ่านมาผมได้เข้าไปแก้ปัญหาที่มาตรวัดน้ำตามบ้านเรือนบ้างแล้ว ฝากสมาชิกสภาฯทุกหมู่บ้านช่วยประชาสัมพันธ์แจ้งแก่ราษฎรในหมู่บ้าน ช่วยกันประหยัดน้ำด้วย

- เรื่องการจัดเก็บค่าน้ำประปา ค่าจัดเก็บขยะ ทางองค์การบริหารส่วนตำบล ได้จ้างเหมาจัดเก็บเป็นรายปี และก็ไม่ค่อยมีปัญหาในการจัดเก็บ

- เรื่องมอเตอร์สูบน้ำที่โรงกรองน้ำ หมู่ที่ 1 และที่แม่น้ำตรัง สามารถใช้งานได้ทั้งสองเครื่อง

- เรื่องของไฟฟ้าริมทางที่ชำรุด ตอนนี้ให้ทางเจ้าหน้าที่ออกไปสำรวจข้อมูลแต่ละหมู่บ้าน และจะตั้งงบประมาณในการซ่อมแซมต่อไป

- เรื่องของถังขยะที่ไม่เพียงพอกับความต้องการของชาวบ้านนั้น ตอนนี้ได้มีชาวบ้านไปเขียนคำร้องขอใช้ถังขยะที่ อบต. บ้างแล้ว ประมาณ 20 ราย ฝากสมาชิกสภา อบต. ช่วยประชาสัมพันธ์แจ้งแก่ราษฎรที่ต้องการใช้ถังขยะ 
ให้ไปเขียนคำร้องขอใช้ถังขยะด้วย เพื่อที่ทาง อบต. จะได้รู้จำนวนที่ต้องการ เพื่อที่จะได้ดำเนินการตั้งงบประมาฯในการจัดซื้อต่อไป

ประธานสภา

มีสมาชิกท่านใดจะอภิปรายเรื่องอื่นๆ อีกหรือไม่
ที่ประชุม

ไม่มี
ประธานสภา

เมื่อไม่มีญัตติ ไม่มีกระทู้  สภาฯ หมดเรื่องที่จะพิจารณา


กระผมขอปิดการประชุมสภาสมัยสามัญ สมัยที่ 1 ครั้งที่ 1/2556 ครับ


ปิดการประชุม   เวลา   11.00  น.
(ลงชื่อ).........................................ผู้บันทึกรายงานการประชุม
          (นายสมศักดิ์  บัวเพชร)
                                     เลขานุการสภาองค์การบริหารส่วนตำบลห้วยนาง
(ลงชื่อ).........................................ผู้ตรวจรายงานการประชุม
                                                  (นายสุเทพ  เอียดคลองชี)
                      กรรมการตรวจรายงานการประชุมสภาองค์การบริหารส่วนตำบลห้วยนาง
(ลงชื่อ).........................................ผู้ตรวจรายงานการประชุม
                                                  (นายอรุณ  ธรรมเมธากุล)
                      กรรมการตรวจรายงานการประชุมสภาองค์การบริหารส่วนตำบลห้วยนาง
(ลงชื่อ).........................................ผู้ตรวจรายงานการประชุม
          (นายสาคร  เครือเอียด)
                      กรรมการตรวจรายงานการประชุมสภาองค์การบริหารส่วนตำบลห้วยนาง
     (ลงชื่อ)........................................ผู้รับรองรายงานการประชุม
                (นายชรินทร์  ชูแก้ว)
 ประธานสภาองค์การบริหารส่วนตำบลห้วยนาง

